बिहार के पूर्व मुख्यमंत्री और राष्ट्रीय जनता दल के सुप्रीमो लालू प्रसाद को चारा घोटाले के तीसरे मामले में भी दोषी ठहराते हुए सीबीआई की विशेष अदालत ने 5 साल की कैद तथा 5 लाख रुपये के जुर्माने की सजा सुनाई है । लालू यादव के अलावा पूर्व मुख्यमंत्री जगन्नाथ मिश्र को भी 5 साल कैद और 5 लाख रुपये के जुर्माने की सजा सुनाई है । बता दें कि अगर इस केस में लालू को तीन साल की सजा मिलती तो लालू इसी कोर्ट से जमानत ले सकते थे । लेकिन अब लालू को इस मामले में भी जेल जाना पड़ेगा ।